"Η ΤΕΧΝΗ ΚΑΤΑΣΤΡΕΦΕΙ"
2020-01-19 18:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Την Κυριακή 19 Ιανουαρίου 2020 και ώρα 18:00, θα προβληθεί στο Κινηματοθέατρο “Πετρούπολις” στο Πνευματικό Κέντρο του Δήμου Πετρούπολης (Αθανασίου Διάκου & Μπουμπουλίνας), η ταινία του Νίκου Κορνήλιου με τίτλο “Η Τέχνη Καταστρέφει” – “Back Held Hands”.
Παίζουν: Aurora Marion, Katia Leclerc O’ Wallis, Κώστας Αρζόγλου, Estelle Marion

Σημείωμα Σκηνοθέτη
Η Τέχνη, ως γνωστόν, σώζει. Επίσης, πίσω από την Τέχνη -την ισχυρότερη μορφή εξουσίας, τη λεγόμενη «πνευματική»- έχουν καλυφθεί εγκλήματα κατά της ζωής, της ζωής ανθρώπων που βρέθηκαν δίπλα στους καλλιτέχνες. Ιδιαίτερα οι «μεγαλοφυείς» δημιουργοί χαίρουν μιας ιδιότυπης ασυλίας, της ασυλίας του Ωραίου. Αυτή η αντίφαση -να δημιουργείς ομορφιά σκορπίζοντας γύρω καταστροφή- είναι το θέμα αυτής της ταινίας μέσα από τις σχέσεις μιας οικογένειας ηθοποιών.
Η είσοδος θα είναι ελεύθερη!
Θα ακολουθήσει συζήτηση με τον σκηνοθέτη και τους συντελεστές της ταινίας.
2020-h texnh katastrefei
Δείτε την υπόθεση και το trailer της ταινίας, στην ιστοσελίδα της Κινηματογραφικής Λέσχης Πετρούπολης: https://www.cinepetroupolis.gr/2020/01/back-held-hands.html

Διαδίκτυο: Φίλος ή εχθρός;
2020-01-20 18:30
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας “Φαέθων”, σε συνεργασία με τον Σύλλογο Γονέων & Κηδεμόνων του 4ου Δημοτικού Σχολείου Πετρούπολης, πρόκειται να πραγματοποιήσει ανοιχτή συζήτηση – ομιλία με θέμα: “Διαδίκτυο: Φίλος ή εχθρός;” Κοινωνικές προεκτάσεις, πρόληψη.
Η συζήτηση θα πραγματοποιηθεί τη Δευτέρα 20 Ιανουαρίου 2020 και ώρα 18:30 στο 4ο Δημοτικό Σχολείο Πετρούπολης.
Εισηγητής θα είναι ο Κοινωνιολόγος Σπύρος Σασσάνης.

"Να μείνω ή να φύγω;"
2020-01-29 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Την Τετάρτη 29 Ιανουαρίου 2020 και ώρα 20:00, θα προβληθεί στο Κινηματοθέατρο “Πετρούπολις” στο Πνευματικό Κέντρο του Δήμου Πετρούπολης (Αθανασίου Διάκου & Μπουμπουλίνας), η ταινία-ντοκουμέντο του Μενέλαου Καραμαγγιώλη με τίτλο “Να μείνω ή να φύγω;” – “should i stay or should i go?“.
Λίγα λόγια για την υπόθεση:
Έξι Έλληνες ανεβάζουν τις αληθινές τους ιστορίες στη σκηνή και αναρωτιούνται αν πρέπει να φύγουν ή να μείνουν στην Ελλάδα της κρίσης, ένας Γερμανός προσπαθεί να καταλάβει τι φταίει και όλοι μαζί επιχειρούν ένα νέο είδος θεάτρου που μετατρέπει το ντοκουμέντο σε παράσταση.
Ο κινηματογραφικός φακός παρακολουθεί τις αληθινές ζωές των ηρώων στο Βερολίνο και στην Αθήνα και εμπλέκεται μαζί με τους θεατές της παράστασης στις πραγματικές ιστορίες των πρωταγωνιστών που υποδύονται τους εαυτούς τους στη σκηνή. Τελικά θα μείνουν ή θα φύγουν;
Η είσοδος θα είναι ελεύθερη!
Θα ακολουθήσει συζήτηση με τον σκηνοθέτη και τους συντελεστές της ταινίας.
Δείτε το teaser της ταινίας, στην ιστοσελίδα της Κινηματογραφικής Λέσχης Πετρούπολης: https://www.cinepetroupolis.gr/2020/01/should-i-stay-or-should-i-go.html

"Με δικά μου λόγια..."
2020-02-02 20:30 | ippis-270
“Με δικά μου λόγια…”
«Η ΤΕΧΝΗ ΔΙΠΛΑ ΣΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΤΗΣ ΔΗΜΟΣΙΑΣ ΥΓΕΙΑΣ»
Το “Χωματερή Project” Από το Proastio Art Centre, με σκοπό την ευαισθητοποίηση των κατοίκων του Νομού Αττικής για τη Χωματερή (ΧΥΤΑ) Φυλής, μας προσκαλεί στην ξεχωριστή παράσταση θεάτρου “Με δικά μου λόγια...” από την ομάδα θεάτρου playback “StoryDrops”, την Κυριακή 2 Φεβρουαρίου στις 20:30 στο Πολιτιστικό Κέντρο του Δήμου Πετρούπολης (Εθ. Αντιστάσεως 61).
Είσοδος με ελεύθερη συνεισφορά.

Πρόκειται για μια διαδραστική παράσταση που φέρνει τις λέξεις και τις σκέψεις των θεατών πάνω στη σκηνή, δημιουργώντας ένα αισθητικό γεγονός που συνδέει ιστορίες και ανθρώπους, μέσα από το σώμα των ηθοποιών και τη μουσική. To ζήτημα της χωματερής είναι η αφετηρία για να αναζητήσουμε τρόπους να μιλήσουμε γι’ αυτό, να βρούμε τα δικά μας λόγια… Όσο περνά η ώρα, το κοινό βυθίζεται στον μαγικό κόσμο των αφηγήσεων ώσπου στο τέλος, ένα αόρατο νήμα συνειρμών αποκαλύπτει τη σύνδεση των ιστοριών αφήνοντας την αίσθηση μιας κοινότητας ανθρώπων.
Το Proastio Art Centre με το “Χωματερή project” και Η ομάδα θεάτρου playback “StoryDrops” με την ευγενική υποστήριξη του Δήμου Πετρούπολης, σας καλούν να μοιραστείτε και να διευρύνετε την προσπάθεια ευαισθητοποίησης ενάντια στην περιβαλλοντική και υγειονομική καταστροφή της χωματερής (ΧΥΤΑ) Φυλής και το θέμα της διαχείρισης των απορριμμάτων στην Αττική.
2020-StoryDrops

Ο ΡΟΛΟΣ ΤΟΥ ΣΧΟΛΕΙΟΥ ΚΑΙ ΤΩΝ ΕΙΔΙΚΩΝ ΨΥΧΙΚΗΣ ΥΓΕΙΑΣ.
2020-02-03 17:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Με το σύνθημα «Όλοι μαζί για ένα καλύτερο διαδίκτυο για τα παιδιά της Πετρούπολης», ο Δήμος Πετρούπολης σε συνεργασία με το Ελληνικό Κέντρο Ασφαλούς Διαδικτύου, διοργανώνουν την Ημερίδα «Ο ρόλος του σχολείου και των ειδικών ψυχικής υγείας», την Δευτέρα 3 Φεβρουαρίου 2020 και ώρα 17:30 στο Πνευματικό Κέντρο του Δήμου Πετρούπολης (Αθανασίου Διάκου & Μπουμπουλίνας).
Η Ημερίδα απευθύνεται κυρίως σε Εκπαιδευτικούς και σε Ειδικούς Ψυχικής Υγείας, ωστόσο η είσοδος θα είναι ελεύθερη σε κάθε ενδιαφερόμενο. Οι Εγγραφές θα γίνουν την ίδια μέρα, 30’ πριν την έναρξη της Ημερίδας, στις 17:00.

Σύμφωνα με τους ερευνητές, η υπερβολική χρήση του Διαδικτύου μεταβάλλει τον τρόπο ζωής μας και ευνοεί τις συνθήκες ανάπτυξης Ψυχικών Διαταραχών.
Έρευνες έδειξαν, ότι κάποιοι από του χρήστες του ίντερνετ ανέπτυξαν μια καταναγκαστική συμπεριφορά και αντικατέστησαν την κοινωνική τους αλληλεπίδραση με διαδικτυακούς τόπους συνομιλίας (online chat rooms) και αλληλεπίδραση μέσα από κοινωνικά δίκτυα.
Τα αποτελέσματα μελετών δείχνουν ότι αυτό το είδος του εθισμού μπορεί να έχει σοβαρό αντίκτυπο στην Ψυχική Υγεία. Πολλές από τις μελέτες αυτές έρχονται να υποστηρίξουν την κοινή πεποίθηση ότι η υπερβολική χρήση του ίντερνετ, που αντικαθιστά την φυσιολογική κοινωνική συμπεριφορά του ατόμου μπορεί να συνδέεται με Ψυχικές Διαταραχές, όπως η Κατάθλιψη και ο Εθισμός.
Αδιαμφισβήτητα το διαδίκτυο διαδραματίζει σημαντικό ρόλο στην θεραπευτική προσέγγιση της Ψυχικής Υγείας και η ανάπτυξη της Ψυχικής Ανθεκτικότητας είναι αυτή που μπορεί να οριοθετήσει τον τρόπο της διαδικτυακής μας συμπεριφοράς.
Ομιλητές της Ημερίδας θα είναι οι:
• Γιώργος Κορμάς (Ιατρός, Εκπρόσωπος του Ελληνικού Κέντρου Ασφαλούς Διαδικτύου, Υπεύθυνος της Γραμμής Βοήθειας Help-Line.gr)
• Αναργυρούλα Ευσταθίου (Υπεύθυνη Λειτουργίας του Συμβουλευτικού Σταθμού Δήμου Πετρούπολης)
• Αναστασία Παπαδοπούλου (Εκπαιδευτικός Πληροφορικής, Πρέσβειρα του Ελληνικού Κέντρου Ασφαλούς Διαδικτύου)
Κατά τη διάρκεια της Ημερίδας θα γίνει παρουσίαση Διαδραστικού Υλικού του Ελληνικού Κέντρου Ασφαλούς Διαδικτύου, αναφορά σε περιστατικά που αφορούν το Διαδίκτυο, τα Διαδικτυακά Παιχνίδια και τα Κοινωνικά Δίκτυα, καθώς και παρουσίαση Προγραμμάτων του Διαδικτύου.
Μετά το τέλος της Ημερίδας, θα χορηγηθούν βεβαιώσεις παρακολούθησης.

2020-RolosSxoliou_012020-RolosSxoliou_02

"STACO"
2020-02-05 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Την Τετάρτη 5 Φεβρουαρίου 2020 και ώρα 20:00, θα προβληθεί στο Κινηματοθέατρο “Πετρούπολις” στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου), το ντοκιμαντέρ του Ηλία Δημητρίου με τίτλο “STACO“.
Πώς θα σας φαινόταν αν μαθαίνατε ότι τουρίστες από όλο τον κόσμο αφιερώνουν το χρόνο τους για να δουν τα γκράφιτι της Αθήνας και όχι την Ακρόπολη ή τα μουσεία της; Κι όμως το κάνουν!

Τα γκράφιτι, η τέχνη του δρόμου και οι δημόσιες τοιχογραφίες αποτελούν τελικά τέχνη ή είναι απλά μουτζούρες; Ομορφαίνουν ή ασχημαίνουν την πόλη μας; Όποια και να είναι η προσωπική σας άποψη, η Αθήνα θεωρείται από πολλούς ως η «Μέκκα της τέχνης του Δρόμου» στην Ευρώπη. Παρά τις όποιες αντιρρήσεις, οι δημόσιες τοιχογραφίες δίνουν χρώμα και πνοή στο γκρίζο κέντρο της Αθήνας και αφορμή για σκέψη και συζήτηση.
Ωστόσο, όπως κάθε έργο τέχνης, έτσι και αυτά τα εντυπωσιακά έργα βρίσκονται εκτεθειμένα στη φθορά του χρόνου, μακριά από μουσειακή προστασία χωρίς προθήκες και τζάμια, χωρίς έλεγχο υγρασίας, χωρίς φύλαξη, ανυπεράσπιστα.
Μια ομάδα όμως, με τον τίτλο «St.A.Co», πήρε την πρωτοβουλία από το φθινόπωρο του 2012 να προστατεύσει αυτά τα έργα του δρόμου όταν αυτά δεν θίγουν ιστορικά κτήρια και μνημεία.
Το όνομα της ομάδας προκύπτει από τα αρχικά Street Art Conservators, δηλαδή συντηρητές της τέχνης του δρόμου και τα μέλη της αποτελούνται από φοιτητές, απόφοιτους και καθηγητές του ΤΕΙ Αθήνας του Τμήματος Συντήρησης Αρχαιοτήτων και Έργων Τέχνης.
Ποιοι είναι οι λόγοι όμως που τους οδήγησαν να βγουν από το εργαστήριό τους για να προστατέψουν τις σύγχρονες τοιχογραφίες και τα γκράφιτι;
Ο σκηνοθέτης Ηλίας Δημητρίου με την κάμερα της ΕΡΤ εδώ και τρία χρόνια παρακολουθεί τις δράσεις τους και συνομιλεί μαζί τους.
Η ταινία συμμετείχε στο 21ο Φεστιβάλ Ντοκιμαντέρ Θεσσαλονίκης.
Η είσοδος θα είναι ελεύθερη!
Θα ακολουθήσει συζήτηση με τον σκηνοθέτη και τους συντελεστές της ταινίας.
Για περισσότερες πληροφορίες επισκεφτείτε στην ιστοσελίδα της Κινηματογραφικής Λέσχης Πετρούπολης: https://www.cinepetroupolis.gr/2020/…/staco-documentary.html

Staco01Staco02

«Η Μεγάλη Γιορτή»
2020-02-09 12:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Η Θεατρική Παράσταση «Η Μεγάλη Γιορτή» στο Πνευματικό Κέντρο του Δήμου Πετρούπολης
Την Κυριακή 9 Φεβρουαρίου 2020 στις 12 το μεσημέρι, οι μικροί μας φίλοι θα έχουν την δυνατότητα να παρακολουθήσουν την παράσταση «Η Μεγάλη γιορτή», στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η «Μεγάλη γιορτή» είναι μια χιουμοριστική μουσικοθεατρική διαδραστική παράσταση για παιδιά από 3 έως 8 ετών, βασισμένη στον μύθο του Αισώπου “Το Λιοντάρι, το Κοράκι και η Αλεπού”.
Η παράσταση είναι μια μελετημένη προσέγγιση του θεάτρου για παιδιά μικρής ηλικίας, σε σκηνοθεσία της Άννας-Σεβαστής Τζίμα, από τον Θίασο «Μορφές Έκφρασης».
Συνδυάζει το Θέατρο με την Μουσική (η οποία παίζεται εξ’ ολοκλήρου ζωντανά επί σκηνής), τη διάδραση και το παιχνίδι, τη φαντασία και την περιπέτεια… Είναι στ’ αλήθεια μια Μεγάλη γιορτή και για τα παιδιά!
Λίγα λόγια για την υπόθεση:
Ένα γέρικο λιοντάρι και ο πιστός του υπηρέτης, το κοράκι, ψάχνουν να βρούνε τρόπο που θα δώσει την δυνατότητα στο λιοντάρι να απολαύσει ένα «αξιοπρεπές» γεύμα! Το γέρικο λιοντάρι, έχει χάσει πια τις δυνάμεις του και αδυνατεί να κυνηγήσει, μα, όπως λέει και το παραμύθι μας «Όσα δεν φτάνουν τα πόδια, τα φτάνει ο νους»!
Έτσι καταστρώνει ένα τρομερό σχέδιο, που θα φέρει το φαγητό του κατ’ ευθείαν στο… πιάτο του! Θα καλέσει όλα τα ζώα στην ΜΕΓΑΛΗ ΓΙΟΡΤΗ! Όμως ένα μικρό αλεπουδάκι θα καταφέρει να γλυτώσει από τα δόντια του λιονταριού, γιατί αυτό το αλεπουδάκι ήξερε όχι μόνο να ΑΚΟΥΕΙ αλλά και να ΒΛΕΠΕΙ!
Ηθικό δίδαγμα:
Μέσα από την περιπέτεια που ηθοποιοί και θεατές θα ζήσουν από κοινού, θα προσπαθήσουμε να κινητοποιήσουμε στα παιδιά το στοιχείο της παρατηρητικότητας. Η μικρή αλεπού της ιστορίας μας, αν και δεν γνώριζε τίποτα για το πονηρό σχέδιο του λιονταριού, κατάλαβε ότι κάτι δεν πήγαινε καλά επειδή παρατήρησε και αξιολόγησε αυτό που είδε! Είναι σημαντικό τα παιδιά να μαθαίνουν από μικρά να χρησιμοποιούν την κρίση τους και να την εμπιστεύονται!
Η παράσταση «Η Μεγάλη Γιορτή» σηματοδοτεί την έναρξη ενός κύκλου παραστάσεων που θα φιλοξενηθούν στο Πνευματικό Κέντρο του Δήμου, κάθε μεσημέρι Κυριακής μέχρι και τον Απρίλιο, υπό την αιγίδα της Δημοτικής Κοινωφελούς Επιχείρησης Δήμου Πετρούπολης.
Οι επόμενες ημερομηνίες που μπορείτε να παρακολουθήσετε την Θεατρική Παράσταση «Η Μεγάλη Γιορτή» είναι:
Κυριακή 22 & Κυριακή 29 Μαρτίου, στις 12 το μεσημέρι.
Κυριακή 5 & Κυριακή 26 Απριλίου, στις 12 το μεσημέρι.
Τιμές εισιτηρίων: 8 ευρώ (ενήλικοι), 5 ευρώ (παιδιά)
Προπώληση: ticketservices.gr

2020-MegaliGiorti

42ο Φεστιβάλ ταινιών μικρού μήκους Δράμας | Μέρος 1ο
2020-02-11 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Οι ταινίες μικρού μήκους που θα προβληθούν την Πρώτη μέρα του Φεστιβάλ είναι οι εξής:

Index | Σκηνοθεσία: Νικόλας Κολοβός >> (12′)
Υπνοβατώντας | Σκηνοθεσία: Μελίσσα Αναστάση >> (19′)
Μίλα | Σκηνοθεσία: Ανδρέας Βακαλιός >> (15′)
Στο Δωμάτιο | Σκηνοθεσία: Γεωργία Σωτήρχου >> (14′)
Sad Girl Weekend | Σκηνοθεσία: Δημήτρης Τσακαλέας, Λήδα Βαρτζιώτη >> (15′)
Βίαιη Εξίσωση | Σκηνοθεσία: Αντώνης Ντούσιας >> (5′)

Πατήστε πάνω στην κάθε μία για να προβληθούν παραπάνω πληροφορίες για την κάθε μία από αυτές.

Είσοδος Ελεύθερη
Θα ακολουθήσει συζήτηση με τους συντελεστές των ταινιών.

42ο Φεστιβάλ ταινιών μικρού μήκους Δράμας | Μέρος 2ο
2020-02-12 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Οι ταινίες που θα προβληθούν την Δεύτερη μέρα του Φεστιβάλ, είναι οι εξής:

Κλεονίκη | Σκηνοθεσία: Άννα Αντωνοπούλου >> (28′)
Ρουζ | Σκηνοθεσία: Κωστής Θεοδοσόπουλος >> (18′)
I am Mackenzie | Σκηνοθεσία: Άρτεμις Αναστασιάδου >> (20′)
Εξομολόγηση | Σκηνοθεσία: Ανδρέας Σιεηττάνης >> (22′)

Πατήστε πάνω στο όνομα της κάθε ταινίας για να προβληθούν παραπάνω πληροφορίες για την κάθε μία.
Είσοδος Ελεύθερη
Θα ακολουθήσει συζήτηση με τους συντελεστές των ταινιών.

42ο Φεστιβάλ ταινιών μικρού μήκους Δράμας | Μέρος 3ο
2020-02-13 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Οι ταινίες που θα προβληθούν την Τρίτη μέρα του Φεστιβάλ, είναι οι εξής:

Καρτ Ποστάλ από το Τέλος του Κόσμου | Σκηνοθεσία: Κωνσταντίνος Αντωνόπουλος >> (23′)
Sable Noir | Σκηνοθεσία: Θανάσης Τρουμπούκης >> (20′)
Για Χρόνια Πλάγιαζα Νωρίς | Σκηνοθεσία: Ιάκωβος Παναγόπουλος >> (29′)
Chopper | Σκηνοθεσία: Γιώργος Καψανάκης >> (10′)

Πατήστε πάνω στο όνομα της κάθε ταινίας για να προβληθούν παραπάνω πληροφορίες για την κάθε μία.
Είσοδος Ελεύθερη
Θα ακολουθήσει συζήτηση με τους συντελεστές των ταινιών.

42ο Φεστιβάλ ταινιών μικρού μήκους Δράμας | Μέρος 4ο
2020-02-14 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Οι ταινίες μικρού μήκους που θα προβληθούν την Τέταρτη μέρα του Φεστιβάλ, είναι οι εξής:

Pathologies of Everyday Life | Σκηνοθεσία: Αλέξανδρος Παπαθανασόπουλος >> (11′)
W | Σκηνοθεσία: Στέλιος Κουπετώρης >> (6′)
Το Βάρος της Θάλασσας | Σκηνοθεσία: Κωστής Αλεβίζος >> (16′)
O Kαραγκιόζης | Σκηνοθεσία: Μιχάλης Γιγιντής >> (26′)
Ο Μάγκας | Σκηνοθεσία: Αλέξανδρος Κακανιάρης >> (17′)
Η Απόσταση Ανάμεσα στον Ουρανό κι Εμάς | Σκηνοθεσία: Βασίλης Κεκάτος >> (9′)

Πατήστε πάνω στο όνομα της εκάστοτε ταινίας, για να προβληθούν πληροφορίες για αυτήν.
Είσοδος Ελεύθερη
Θα ακολουθήσει συζήτηση με τους συντελεστές των ταινιών.

57η ΕΘΕΛΟΝΤΙΚΗ ΑΙΜΟΔΟΣΙΑ ΔΗΜΟΥ ΠΕΤΡΟΥΠΟΛΗΣ
2020-02-15 09:15 - 2020-02-16 14:00
Στο πλαίσιο της κοινωνικής του πολιτικής, ο Δήμος Πετρούπολης διοργανώνει σε συνεργασία με το νοσοκομείο “Ερυθρός Σταυρός”, την 57η εθελοντική αιμοδοσία.
Η αιμοδοσία θα πραγματοποιηθεί το Σάββατο 15 & την Κυριακή 16 Φεβρουαρίου και ώρες 9:15 έως 14:00 στο Β΄ ΚΑΠΗ Πετρούπολης (Δωδεκανήσου & Κρήτης).
Οι ανάγκες σε αίμα για τους συνανθρώπους μας αυξάνονται καθημερινά. Η εθελοντική πράξη της αιμοδοσίας αντικατοπτρίζει το μεγαλύτερο έργο ανθρωπιάς και κοινωνικής αλληλεγγύης.

Κάθε δωρητής αίματος προσφέρει μια αχτίδα ελπίδας σε κάποιον που το έχει ανάγκη.
Παρακαλούμε όλους τους Δημότες, τους Κατοίκους, τους Εθελοντές Αιμοδότες και τους Φίλους της Πετρούπολης, να ανταποκριθούν στο κάλεσμά μας.
ΛΙΓΕΣ ΣΤΑΓΟΝΕΣ ΑΙΜΑΤΟΣ ΣΩΖΟΥΝ ΠΟΛΛΕΣ ΖΩΕΣ!

Αποκριάτικο Ξεφάντωμα
2020-02-20 17:00 - 20:00
Στην Κεντρική Λεωφόρο 25ης Μαρτίου,
Κουδουνάτοι, ξυλοπόδαροι και η Φιλαρμονική του Δήμου μας, μας παρασύρουν σε αποκριάτικους ρυθμούς κηρύσσοντας την έναρξη του καρναβαλιού!

Αποκριάτικη Latin Βραδιά
2020-02-21 19:00 - 22:00
Latin βραδιά με πολλές εκπλήξεις!
Ξέφρενο Αποκριάτικο Πάρτυ πάμε πλατεία…
Φοράμε τις μάσκες και την καλύτερη μας διάθεση και πάμε στην Πλατεία Ηρώων Αγωνιστών 1821(στρογγυλή),
να χορέψουμε σε ρυθμούς λάτιν με το τμήμα του Δήμου μας και τα αντίστοιχα τμήματα σχολών χορού της πόλης μας.

Η Θεατρική Παράσταση «Το γαϊτανάκι της Αποκριάς»
2020-02-23 12:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
«Το γαϊτανάκι της Αποκριάς» από την ομάδα «Μορφές Έκφρασης» είναι μια δραματοποιημένη αφήγηση παραμυθιού που θα δώσει την απάντηση σε πολλά σημαντικά ερωτήματα όπως: Γιατί γιορτάζουμε τις Αποκριές; Πώς βρέθηκε πολύχρωμο το γαϊτανάκι στη γη;
Με ζωντανή μουσική και πολύ παιχνίδι, η παράσταση αυτή φέρνει τα παιδιά κοντά στο πνεύμα της Ελληνικής Παραδοσιακής Αποκριάς και υπόσχεται σε μικρούς και μεγάλους χαρά και ξεφάντωμα! «Το γαϊτανάκι της Αποκριάς» θα μας ξεσηκώσει με την κιθάρα, το ντέφι και το κλαρίνο, να χορέψουμε πιάνοντας τις πολύχρωμες κορδέλες του για να γεμίσουμε τον κόσμο με χρώματα! Γι’ αυτό παιδιά βάλτε τις στολές σας και ελάτε στην πιο κεφάτη και διασκεδαστική παράσταση – παιχνίδι!
Τιμές εισιτηρίων: 8 ευρώ (ενήλικοι), 5 ευρώ (παιδιά)
Προπώληση: ticketservices.gr

Καρναβάλι στην Πετρούπολη, με αποκριάτικη παρέλαση & συναυλία με τον Γιώργο Γερολυμάτο!
2020-02-23 16:00
Ελάτε όλοι μαζί να μασκαρευτούμε με Face Painting και να διασκεδάσουμε στην αποκριάτικη παρέλαση,
με άρματα και τους μικρούς – μεγάλους καρναβαλιστές, στην Κεντρική Λεωφόρο 25ης Μαρτίου (ξεκινώντας από το ύψος της οδού Λεωνίδου). Στο τέλος της παρέλασης θα συγκεντρωθούμε όλοι στην πλατεία Αγ. Δημητρίου όπου:
Θα παρακολουθήσουμε καραγκιόζη, θα δημιουργήσουμε κατασκευές με το εικαστικό εργαστήριο του Δήμου μας, θα περπατήσουμε σε τεράστιες φούσκες, θα “μαγευτούμε” από τον μάγο, θα παίξουμε αλευροπόλεμο και θα διασκεδάσουμε με τον Γιώργο Γερολυμάτο και την όμορφη παρέα του!
2020-Karnival-Gerolimatos

«Με θέα στο όνειρο»
2020-02-24 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Τη Δευτέρα 24 Φεβρουαρίου 2020 και ώρα 20:00, Ο Στάθης Σιώμος και οι «Ελεο-γραφίες» του, θα βρίσκονται στο Πνευματικό Κέντρο του Δήμου Πετρούπολης (Μπουμπουλίνας 59 και Αθανασίου Διάκου).
Με τη σκηνοθετική ματιά του Γιώργου Μαρδά, θα παρουσιάσουν μια αλλιώτικη βραδιά, με μουσική, θέατρο και ποίηση σε συνεργασία με το βιβλιοπωλείο «Αναζήτηση».
Σε μια ασυνήθιστη βραδιά με θέα στο όνειρο, το κοινό θα έχει την ευκαιρία να παρακολουθήσει τους συντελεστές να παίζουν, να τραγουδούν και να μιλούν, με θέατρο, τραγούδια και ποιήματα!
Γιατί όπως λέει χαρακτηριστικά ο Στάθης Σιώμος, «χρωστάμε όμορφες στιγμές στη ζωή μας και αθώα χαμόγελα στη ψυχή μας».
Η Είσοδος θα είναι ελεύθερη!
2020-TheaStoOneiro
